19. ΒΑΣΙΛΙΚΟΝ ΔΙΑΤΑΓΜΑ της 3/12 Απρ. 1948 Περί καθηκόντων των Φυλλοξηρικών Ελεγκτών. Έχοντες υπ’ όψει το άρθρ. 22 του Ν. 6300/1934 «περί τροποποιήσεως και συμπληρώσεως του Ν. 214» περί μέτρων προστασίας κατά της φυλλοξήρας, το άρθρ. 12 του υπ’ αριθ. 55 Ν.Δ/τος «περί κυρώσεως τροποποιήσεως και συμπληρώσεως του από 8 Μαΐου 1946 Ν.Δ/τος περί τροποποιήσεως και συμπληρώσεως των περί Οργανισμού του Υπουργείου Γεωργίας διατάξεων», την σύμφωνον γνωμοδότησιν του παρά τω Υπουργείω Γεωργίας Ανωτέρου Αντιφυλλοξηρικού Συμβουλίου και την υπ’ αριθ. 78/1948 γνωμοδότησιν του Συμβουλίου Επικρατείας. Προτάσει του Ημετέρου επί της Γεωργίας Υπουργού απεφασίσαμεν και διατάσσομεν. Άρθρ.1.-Οι Φυλλοξηρικοί Ελεγκταί εγκρίσει του οικείου Δ/ντού Δ/νσεως Γεωργίας υπό την άμεσον εποπτείαν του οποίου τελούν: α)Περιοδεύουν ανά την περιφέρειαν της Δ/νσεως Γεωργίας προς εκτέλεσιν των καθηκόντων των. β)Μελετούν δι’ επιτοπίου μεταβάσεως την κατάστασιν της αμπελουργίας της περιφερείας των και τας φυσικάς και οικονομικάς συνθήκας υπό τας οποίας ευρίσκεται αύτη και συντάσσουν σχετικάς μελέτας. γ)Εκπονούν προκαταρκτικάς μελέτας δια την προσαρμογήν των αμερικανικών αμπέλων εις τα εδάφη των κοινοτήτων της περιφερείας των και τηρούν τα αναγκαία στατιστικά στοιχεία συντάσσοντες, όπου είναι δυνατόν, χάρτας προσαρμογής αμερικανικών αμπέλων. Ο τρόπος διενεργείας των ως άνω μελετών καθορισθήσεται δι’ αποφάσεων του Υπουργού της Γεωργίας μετά γνώμην του Ανωτέρου Αντιφυλλοξηρικού Συμβουλίου. δ)Εκτελούν πειραματικάς εργασίας, εις ό,τι αφορά την κατά του εντόμου της Φυλλοξήρας άμυναν, ανατιθεμένας εις τούτους υπό της οικείας Δ/νσεως Γεωργίας, βάσει οδηγιών του Υπουργείου Γεωργίας, ως και του αρμοδίου Φυλλοξηρικού Επιθεωρητού. ε)Εκδίδουν αδείας φυτεύσεως αμπελώνων επί αμερικανικών υποκειμένων, τη αιτήσει των ενδιαφερομένων παραγωγών, μόνον κατόπιν αυτοπροσώπου μελέτης, προς καθορισμόν των προσαρμοζομένων αμερικανικών αμπέλων. Ο τρόπος διενεργείας της μελέτης καθορισθήσεται δι’ αποφάσεων του Υπουργού της Γεωργίας μετά γνώμην του Ανωτέρου Αντιφυλλοξηρικού Συμβουλίου. (Αντί της σελ. 431) Σελ. 431(α) 189-59 Προστασία κατά της φυλλοξήρας 16.Ε.γ.18-19 ς)Ελέγχουν και παρακολουθούν επισταμένως την εφαρμογήν των διατάξεων του εκάστοτε ισχύοντος Νόμου «περί μέτρων προστασίας κατά της Φυλλοξήρας» και των βάσει τούτου εκδιδομένων Β.Δ/των και αναφέρουν πάσαν τυχόν παράβασιν ή αμέλειαν προς την οικείαν Δ/νσιν Γεωργίας. ζ)Παρακολουθούν και ελέγχουν εάν τα παρά των Φυτωρίων διατεθέντα και φυτευθέντα παρά των αμπελουργών μοσχεύματα είναι τα εν τη αδεία φυτεύσεως καθορισθέντα και αναφέρωσιν εις την οικείαν Δ/νσιν Γεωργίας το πόρισμα του διενεργηθέντος ελέγχου, αντίγραφον του οποίου υποβάλλεται παρά της Δ/νσεως Γεωργίας εις τον αρμόδιον Φυλλοξηρικόν Επιθεωρητήν. η)Παρακολουθούν και ελέγχουν κατά την κατάλληλον εποχήν τας εργασίας των ιδιωτικών Φυτωρίων ως και τους μετερχομένους το εμπόριον των αμερικανικών αμπέλων, συμφώνως προς το Β.Δ/γμα «περί ιδρύσεως, λειτουργίας και ελέγχου των ιδιωτικών Φυτωρίων Αμερικανικών Αμπέλων» και υποβάλλουν το πόρισμα του ελέγχου των εις την οικείαν Δ/νσιν Γεωργίας, αντίγραφον δε τούτου υποβάλλεται παρά της Δ/νσεως Γεωργίας εις τον αρμόδιον Φυλλοξηρικόν Επιθεωρητήν. Άρθρ.2.-Οι Φυλλοξηρικοί Ελεγκταί τηρούν υπευθύνως τα κάτωθι βιβλία: α)Βιβλίον ημερολογίου εργασίας β)     ΄΄      Τριπλοτύπων αδειών φυτεύσεως                   και προμηθείας των προσαρμοζο                  μένων αμερικανικών αμπέλων. γ)     ΄΄       Παραγωγής εμβολιασμένων μοσχευ                   μάτων των ιδιωτικών Φυτωρίων. δ)     ΄΄       Παραγωγής διαφόρων κατηγοριών                    μοσχευμάτων των ιδιωτικών φυτω                   ρίων. ε)     ΄΄       Μητρώου συσταθέντων αμπελώνων                   επί αμερικανικών υποκειμένων                    (κατά Κοινότητας) και ς)     ΄΄       Δειγματοληψιών εδαφών και ανα                 λύσεων. Ωσαύτως τηρούν αρχείον πειραματικών αμπελώνων και μελετών προσαρμογής αμερικανικών αμπελώνων. Άρθρ.3.-Εις το τέλος εκάστου μηνός υποβάλλεται υπό των Δ/ντών των Δ/νσεων Γεωργίας προς τον αρμόδιον Φυλλοξηρικόν Επιθεωρητήν, αντίγραφον ημερολογίου εργασίας του λήξαντος μηνός του υπό την εποπτείαν των Φυλλοξηρικού Ελεγκτού. Σελ. 432(α) 189-60 Άρθρ.4.-Το από 15 Ιαν. 1935 Δ/γμα «περί καθηκόντων των Φυλλοξηρικών Ελεγκτών» καταργείται. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 